मीडिया रिपोटर्स के अनुसार, मोहनलाल 2019 का लोकसभा चुनाव केरल की तिरूवनंतपुरम लोकसभा सीट से चुनाव लड़ सकते हैं. हालांकि वह सोशल मीडिया पर एक पोस्‍ट करके इसका खंडन कर चुके हैं. पर सोमवार को पीएम मोदी से मुलाकात के बाद चर्चाएं फिर से तेज हो गई हैं. इस सीट से कांग्रेस के सांसद ने शशि थरूर ने 2014 के लोकसभा चुनाव में बीजेपी के वरिष्‍ठ नेता ओ. राजगोपाल को हराया था. थरूर ने राजगोपाल को 13,000 से ज्यादा वोटों से हाराया था. बीजेपी पिछले लोकसभा चुनाव में खाता भी नहीं खोल सकी थी. वहीं राज्य के 2016 के विधानसभा चुनाव में बीजेपी का मत प्रतिशत बढ़कर 14 फीसदी हो गया था लेकिन वह महज एक सीट जीत पाई थी. वहीं, 2011 के विधानसभा चुनाव में पार्टी को महज छह फीसदी वोट मिले थे.